Italia — Roma — 78 BC — IG XIV 951; IGUR I 1 — CIL I² 588; CIL VI,8,3 40890 — ZPE 135 (2001) 73-116 (A. Raggi)
Region: Sicily, Italy, and the West (IG XIV) — Italy, incl. Magna Graecia

επι υπατων κοιντου λυτατιου κοιντου υιου κατλου και μαρκου αιμ[ιλιου κοιντου υιου] μαρκου υιωνου λεπιδου στρατηγου δε κατα πολιν και επι των ξενων λευκιου κορνηλιου [--- υιου] σισεννα μηνος μαιου. κοιντος λυτατιος κοιντου υιος κατλος υπατος συγκλητωι συνεβουλ[ευσεν]. προ ημερων ενδεκα καλανδων ιουνιων εν κομετιωι γραφομενωι παρησαν λευκιος φαβεριος λευκιου υιος σεργια γαιο[ς --- λευ]κιου υιος ποπλιλια κοιντος πετιλλιος τιτου υιος σεργια. περι ων κοιντος λυτατιος κοιντου υιος κατλος υπατος λογους εποιησατο α[σκληπιαδην] φιλινου υιον κλαζομενιον πολυστρατον πολυαρκου υιον καρυστιον μενισκον ειρηναιου τον γεγονοτα μενισκον θαργηλιου υιον μιλησ[ιον ---] εν τοις πλοιοις παραγεγονεναι του πολεμου του ιταλικου εναρχομενου τουτους εργασιαν επανδρον και πιστην τοις δημοσιοις πραγμασιν τοις ημετερο[ις παρεσχηκε]ναι τουτους εαυτον κατα το της συγκλητου δογμα εις τας πατριδας απολυσαι βουλεσθαι εαν αυτωι φαινηται οπως υπερ των καλως πεπραγμενων υπ αυ[των και ανδρα]γαθηματων εις τα δημοσια πραγματα τα ημετερα καταλογη τις αυτων γενηται περι τουτου του πραγματος ουτως εδοξεν ασκληπιαδην φιλινου υιον κλαζο[μενιον] πολυστρατον πολυαρκου υιον καρυστιον μενισκον ειρηναιου υιον μιλησιον τον γεγονοτα μενισκον ανωθεν δε θαργηλιου ανδρας καλους και αγαθους και φιλ[ους π]ροσαγορευσαι την συνκλητον και τον δημον τον ρωμαιων διαλανβανειν την τουτων εργασιαν καλην και επανδρον και πιστην τοις δημοσιοις πραγμασιν τοις ημετερο[ις γε]γονεναι δι ην αιτιαν την συνκλητον κρινειν οπως ουτοι τεκνα εκγονοι τε αυτων εν ταις εαυτων πατρισιν αλειτουργητοι παντων των πραγματων και ανεισφοροι ωσιν ει τινες εισφο[ρα]ι εκ των υπαρχοντων αυτων εισπεπραγμεναι εισιν μετα το τουτους των δημοσιων πραγματων των ημετερων χαριν ορμησαι οπως αυται αυτοις αποδοθωσιν αποκατασταθωσιν ει τε τινες αγροι οικιαι υπαρχοντα αυτων πεπρανται μετα το εκ της πατριδος των δημοσιων πραγματων των ημετερων χαριν ορμησαι οπως ταυτα παντα αυτοις εις ακεραιον αποκατασταθηι ει τε τις προθεσμια παρεληλυθεν αφ ου εκ της πατριδος των δημοσιων πραγματων των ημετερων χαριν ωρμησαν μη τι τουτο το πραγμα αυτοις βλαβερον γενηται μηδε τι αυτοις δια ταυτην την αιτιαν ελασσον οφειληται μηδε τι ελασσον αυτοις μεταπορευεσθαι πρασσειν εξηι οσαι τε κληρονομιαι αυτοις η τοις τεκνοις αυτων παρεγενοντο οπως ταυτας εχωσιν διακατεχωσιν καρπευωνται τε οσα τε αν αυτοι τεκνα εκγονοι γυναικες τε αυτων παρ ετερου μεταπορευωνται εαν τε τι παρ αυτων τεκνων εκγονων γυναικων τε αυτων ετεροι μεταπορευωνται οπως τουτων τεκνων εκγονων γυναικων τε αυτων εξουσια και αιρεσις ηι εαν τε εν ταις πατρισιν κατα τους ιδιους νομους βουλωνται κρινεσθαι η επι των ημετερων αρχοντων η επι ιταλικων κριτων εαν τε επι πολεως ελευθερας των δια τελους εν τηι φιλιαι του δημου του ρωμαιων μεμενηκυιων ου αν προαιρωνται οπως εκει το κριτηριον περι τουτων των πραγματων γινηται ει τινα κριτηρια περι αυτων αποντων μετα το εκ της πατριδος ορμησαι γεγονοτα εστιν ταυτα οπως εις ακεραιον αποκατασταθηι και εξ ακεραιου κριτηριον κατα το της συνκλητου δογμα γενηται ει τινα χρηματα αι πολεις αυτων δημοσιαι οφειλωσιν μη τι εις ταυτα τα χρηματα δουναι οφειλωσιν αρχοντες ημετεροι οιτινες αν ποτε ασιαν ευβοιαν μισθωσιν η προσοδους ασιαι ευβοιαι επιτιθωσιν φυλαξωνται μη τι ουτοι δουναι οφειλωσιν οπως τε κοιντος λυτατιος μαρκος αιμιλιος υπατοι ο ετερος η αμφοτεροι εαν αυτοις φαινηται τουτους εις το των φιλων διαταγμα ανενεχθηναι φροντισωσιν τουτοις τε πινακα χαλκουν φιλιας εν τωι καπετωλιωι αναθειναι θυσιαν τε ποιησαι εξηι ξενια τε αυτοις κατα το διαταγμα τοπον παροχην τε τον ταμιαν τον κατα πολιν τουτοις μισθωσαι αποστειλαι τε κελευσωσιν εαν τε περι των ιδιων πραγματων πρεσβευτας προς την συγκλητον αποστελλειν αυτοι τε παραγινεσθαι προαιρωνται οπως αυτοις τεκνοις εκγονοις τε αυτων πρεσβευταις παραγινεσθαι και αποστελλειν τε εξηι οπως τε κοιντος λυτατιος μαρκος αιμιλιος υπατοι ο ετερος η αμφοτεροι εαν αυτοις φαινηται γραμματα προς τους αρχοντας τους ημετερους οιτινες ασιαν μακεδονιαν επαρχειας διακατεχουσιν και προς τους αρχοντας αυτων αποστειλωσιν την συνκλητον θελειν και δικαιον ηγεισθαι ταυτα ουτω γινεσθαι ουτως ως αν αυτοις εκ των δημοσιων πραγματων πιστεως τε της ιδιας φαινηται. ασκληπιαδου του φιλινου κλαζομενιου πολυστρατου του πολυαρκου καρυστιου μενισκου του ειρηναιου μιλησιου.